
Kakav je status žene koja je s mužem stupila u obrede umre dok je imala mjesečni ciklus, a pošto se očistila, obavila je umru sama, ne u pratnji mahrema; nakon toga opet je primijetila krv. Nagradio vas Allah za dobro koje činite muslimanima!


* 
* 
* 
* 
* 
* 
* 

 

Može li žena bez mahrema obaviti umru?
======================================

 

Iz postavljenog pitanjarazumije se da ta žena u Meku nije doputovala sama, nego s mahremom – to je uredu, a zatim je stupila u obrede umre dok je imala mjesečni ciklus –to je također uredu. Kad je Resulullah, ﷺ, pošao na hadž, na mikatu Zulhulejfi obratila mu se Esma b. Umejs: “Allahov Poslaniče, dobila sam postporođajno krvarenje!”, na šta joj je Vjerovjesnik, ﷺ, rekao: “Okupaj se, stavi higijenski uložak i stupi u obrede!” (Muslim, 1218)


Nema smetnje u tome da žena sama, jer se nalazi u gradu, a ne na putu, obavi umru nakon što se očisti od mjesečnog pranja.No,problematično je to što se kod te žene krv pojavila nakon što se ona okupala. Ako je ona uvjerena u to da se očistila, njezina je umra ispravna; ako u to nije bila uvjerena, neka opet obavi umru tako što će obaviti tavaf, sa’j i skratiti kosu; ne mora izaći iz svetog pojasa dabi stupila u obrede umre.


Šejh Muhammed b. Usejmin


